Ukkosha ibn Mihsonning Uzra va Baliyga yurishi. Ukkosha ibn Mihsonning Uzra va Baliy qabilalariga yurishi hijriy 9-yilda (milodiy milodiy 630-yil oktyabr) boʻlib oʻtgan. Banu Uzra. Banu Uzra qabilasi hozirgi Iroqdan kelgan koʻchmanchi arab qabilasidan boʻlgan. Arabistonda Islom dini yuksala boshlagan davrda Banu Uzra qabilasining nasroniylikka eʼtiqod qilishi haqidagi xabarlar tarqalgan, biroq musulmon tarixchisi Tarix al-Yaʼqubiy ushbu qabila aʼzolarining baʼzilari Shams deb atalgan butga sigʻinishganini ham eslatib oʻtgan. Yana bir musulmon tarixchisi Hishom ibn al-Kalbiy Banu Uzra qabilasi haqida batafsil maʼlumot berib oʻtgan. Hududda, asosan, Banu Juzam, Uza va Bahra qabilalari istiqomat qilgan boʻlib, ularning barchasi nasroniy boʻlgan. Arabiston yarim orolidagi (Hijoz) Baliy kabi qabilalar, Ekseter universiteti xodimi B. R. Pridham taʼriflaganidek, nasroniylikdan Islomga oʻtishgan edi. Yurish. Xolid ibn Valid boshchiligidagi harbiy yurishdan keyin Banu Uzraning bir qismi Islomni qabul qilgan boʻlsa-da, qabila aʼzolarining bir qanchasi bundan norozi edi. Ukkosha ibn Mihson Uzra va Baliy qabilalari istiqomat qiladigan hududga yurish qilib, al-Jinob deb atalgan yerlarida ularga qarshi bosqinchilik qilgan. Musulmon tarixchisi Balozuriy Axmad ibn Yahyo ibn Jobir ibn Dovudning taʼkidlashicha, Banu Uzra Hijozdagi ilk qabilalardan biri boʻlib, Islom dini endi paydo boʻlgan davrlarda bu dinni qabul qilgan.